পুরুলিয়ার মহকুমা। লালমাটি আর সবুজের আশ্চর্য মিশেল। ঘুরে আসার সেরা সময় মার্চ-এপ্রিল। মহুয়া-পলাশ ঘেরা রাস্তা-বন। বাঘমুণ্ডির একটা দিক মেখলার মতো ঘিরে রেখেছে অযোধ্যা পাহাড়। ভাগ্য ‘ভাল’ থাকলে হাতির পালের সাক্ষাৎও মিলতে পারে! কাছাকাছির মধ্যে রয়েছে বামনী ফল্‌স, ভালপাহা়ড়। গাড়ি নিয়ে চলে যেতে পারেন কয়েরিবে়ড়ি। পাহাড়, জঙ্গল এবং নদীঘেরা জায়গা। একেবারে নির্জন। তবে এখনও থাকার জায়গা তৈরি হয়নি কয়েরিবেড়িতে। অযোধ্যা পাহাড়ের উপর বাঁধ দেখতে যেতে পারেন। রয়েছে চোখজুড়ানো তারপানিয়া লেকও। শীতের আমেজ থাকলে শাল-পিয়ালের বনে পিকনিকও মন্দ হবে না। শাল-পাতায় মুড়ে বনমুরগি রোস্ট করে খান না যত খুশি!